तितली तारागुच्छ
तितली तारागुच्छ या बटरफ़्लाए तारागुच्छ, जिसे मॅसिये वस्तु ६ भी कहा जाता है, वॄश्चिक तारामंडल में स्थित एक खुला तारागुच्छ (तारों का समूह) है। इसका आकार एक तितली से ज़रा-बहुत मिलता है, जिस से इसका यह नाम पड़ा। यह पृथ्वी से लगभग १,६०० प्रकाश वर्षों की दूरी पर स्थित है और इस गुच्छे की चौड़ाई १२ प्रकाश वर्ष अनुमानित की गई है।
चूहा गैलेक्सियाँ
चूहा गैलेक्सियाँ (Mice Galaxies) या ऍनजीसी 4676 (NGC 4676) पृथ्वी से 29 करोड़ प्रकाशवर्ष दूर स्थित दो सर्पिल गैलेक्सियों का एक जोड़ा है जो एक-दूसरे से टकराने और विलय होने की प्रक्रिया कर रहीं हैं। पृथ्वी की सतह से देखने पर यह आकाश में कोमा बेरेनाइसीस तारामंडल में दिखती हैं। इनका नाम "चूहा" इसलिए पड़ा क्योंकि एक-दूसरे पर भयंकर गुरुत्वाकर्षक खींचाई करने से ज्वारभाटा बल ने एक लम्बी दुम की आकृति वाला ढांचा बना दिया है।